3.számú melléklet

Tárgy: **Tájékoztatás,** **hozzáférés kérése személyes adatokhoz**

Kilátó Piarista Pályaorientációs és Munkaerőpiaci Fejlesztő, Módszertani Központ

részére

Cím: 2600 Vác, Géza király tér 10.

E-mail: adatkezeles@kilato.piarista.hu

Tisztelt Adatkezelő!

Alulírott

[név:]

[az érintett beazonosításához szükséges további adatok:][[1]](#footnote-1)

a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló (EU) 2016/679 európai parlamenti és tanácsi rendelet (a továbbiakban: általános adatvédelmi rendelet) 15. cikke szerinti jogommal élve kérem, hogy tájékoztasson arról, hogy[[2]](#footnote-2)

a) [egy konkrét személyes adat megjelölése]

b) bármely személyes adatomat

adatkezelőként kezeli-e.

Kérem,[[3]](#footnote-3) hogy a fent meghatározott személyes adatok kezelése esetén tájékoztasson

 az adatok kategóriáiról

 az adatkezelés céljáról és jogalapjáról

 az adatok forrásáról

 az adatok tárolásának időtartamáról

 az adatok továbbítása esetén az adattovábbítás címzettjeiről

 harmadik országbeli címzettek esetén az adatok védelmére szolgáló garanciáikról

 automatizált döntéshozatal alkalmazása esetén, ideértve a profilalkotást is, annak tényéről, az alkalmazott logikáról és annak következményeiről

 az adatokat érintő adatvédelmi incidens körülményeiről, hatásairól és az elhárítására megtett intézkedésekről

 az érintettként megillető jogaimról

 az adatkezeléssel kapcsolatban rendelkezésemre álló jogorvoslati lehetőségekről

A jelen kérelmem alapján tett intézkedésekkel kapcsolatos tájékoztatást, a fentiekben megjelölt információkat, továbbá a kezelt személyes adataim másolatát a következő elérhetőségre szíveskedjen továbbítani

* elektronikus úton:
* papír alapon:

Felhívom a figyelmét arra, hogy az általános adatvédelmi rendelet 12. cikk (3)-(4) bekezdése alapján az adatkezelőnek indokolatlan késedelem nélkül, de mindenféleképpen a kérelmem beérkezésétől számított egy hónapon belül tájékoztatnia kell engem a kérelmem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról a késedelem okainak megjelölésével a kérelmem kézhezvételétől számított egy hónapon belül az adatkezelő köteles tájékoztatni engem. Ha az adatkezelő nem tesz intézkedéseket a személyes adataim hozzáférése iránti kérelmem nyomán, késedelem nélkül, de legkésőbb a kérelmem beérkezésétől számított egy hónapon belül, tájékoztatni kell az intézkedés elmaradásának okairól.

Felhívom a figyelmét továbbá arra is, hogy az adatkezelő tájékoztatási kötelezettsége nem teljesítése esetén, az általános adatvédelmi rendelet 77. és 78. cikke és az információs önrendelkezési jogról és az információszabadságról szóló 2011. évi CXII. törvény 38. §-a alapján a Nemzeti Adatvédelmi és Információszabadság Hatóságnál vagy bíróságnál eljárást kezdeményezhetek arra hivatkozással, hogy személyes adataim kezelésével kapcsolatban jogsérelem következett be.

Együttműködését köszönöm!

Kelt:……………………………………

…………………………………..

Aláírás

1. Online adatkezelés esetén pl. e-mail cím, felhasználónév. Egyéb esetben az egyértelmű azonosításhoz szükséges további, az adatkezelő által kezelt személyes adat. [↑](#footnote-ref-1)
2. A megfelelő pontot jelölje! [↑](#footnote-ref-2)
3. Ha a felsorolt információk tekintetében is kér tájékoztatást, a megfelelő négyzetben „X”-szel jelölje! [↑](#footnote-ref-3)